section_heading: Postupak beatifikacije
paragraph_text: Dijecezanska faza postupka započela je 26. veljače 2010. u Bratislavi. Nadbiskup Stanislav Zvolenský dao je 2. rujna 2010. suglasnost za ekshumaciju posmrtnih ostataka. Javnim zasjedanjem Nadbiskupskog suda, 7. prosinca 2012. završena je prva faza postupka. Dokumentacija je zapečaćena voskom i pečatom Nadbiskupskog ureda te poslana u Vatikan Kongregaciji za kauze svetaca. Pripremljena je na slovačkom i talijanskom jeziku. Radi se o tisućama stranica za koje je bilo potrebno više od 20,000 potpisa javnih bilježnika. Kongregacija za kauze svetaca na svom redovnom zasjedanju 28. lipnja 2013. donijela je dekret o pravnoj valjanosti dijecezanskog nadzora u slučaju života i mučeništva za vjeru Tituša Zemana. Kongregacija je izjavila da su dokumenti prikupljeni tijekom suđenja valjani i bez pogrešaka. Ista Kongregacija dodijelila je 5. siječnja 2014. Titušu Zemanu naslov Sluga Božji na glasu mučeništva. Savjetodavno povjerenstvo teologa izrazilo je 7. travnja 2016. pozitivno mišljenje. Povjerenstvo kardinala i biskupa članova Kongregacije za kauze svetaca dalo je pozitivno mišljenje o mučeništvu don Zemana 21. veljače 2017., a papa Franjo zatražio 27. veljače da donesu dekret o mučeništvu. Beatifikacija je održana u Bratislavi 30. rujna 2017. godine."Priebeh procesu blahorečenia Titusa Zemana", Titus Zeman: Mučeník za duchovné povolania, pristupljeno 2. ožujka 2021. (slovački)<ref><ref>